Here is a page extracted from Wikipedia that may contain CSS, HTML, and a lot of unformatted text.

Title: شافيه احمد
Content: هى المطربه شافيه احمد محمد عبد القادر الصايغ''' وشهرتها شافيه احمد, مطربه كفيفة مصرية، اتولدت فى حوش اّدم بالقاهره فى 8 ابريل 1923 وماتت 9 اغسطس 1983.

حياتها 
مطربة مصرية، اسمها الحقيقى (شافية أحمد محمد الصايغ) اتولدت فى منطقة حوش اّدم فى مدينة القاهرة، و كانت محرومة من نور البصر، ابتدت مشوارها الفنى بحفظ القران الكريم , وصحبها والدها لدار الاذاعة المصرية فاستمع ليها الموسيقار محمد القصبجى، كمان حرص الموسيقار ابراهيم شفيق على تبنى موهبتها فألحقها بمعهده الخاص بالموسيقى لتتلمذ على ايديه، غنت من ألحانه عدد من الأغانى المعروفة فى فتره الأربعينات، وكان من زمايلها فى المعهد حلمى فرج و محمد قنديل وفايد محمد فايد وعبدالفتاح منسى، وغنت فى الاذاعة وعمرها 11 سنه .بعدين ابتسم ليها الحظ وأقبلت عليها شركات الاسطوانات لتسجيل أغانيها، فسجلت أول أغنية باسم (حبى وداري) بعدين قصيدة (يا طير فوق غصن بان) كمان غنت فى حوالى 35 فيلم، و توقفت عن الغناء لمدة خمس سنين بعد مرض أصاب حنجرتها .وفى سنة 1960 م تماثلت للشفاء واستردت حلاوة صوتها لتعود للاذاعة مرة تانيه وتسجل 3 أغنيات، واخدت شوية شهادات منها شهادة الجدارة سنة 1979.

اشهرأعمالها 
 الجوز الخيل والعربيه
 اوبريت الليلة الكبيرة
 روح يانسيم لحبيبى وقول له
 البنفسج لاحمد فؤاد شومان والحان على فراج
 الله على نور النبى لنبيل الفكهانى والحان احمد صدقى
 انت الوحيد اللى فى قلبى لعبد العزيز سلام وموسيقى على فراج
 شبكونى يا عيونك لحسن السوهاجى والحان شفيق محمد
 فلاحة بلادنا لزين العابدين عبد الله والحان محمد صادق

برامج غنتها للاذاعة 
 راوية وقطر الندى
 المنبه
 الحاج جمعه
 عرايس البحر
 الشيخ محمد

اشهر اغانيها 
 ياحلاوة ام اسماعيل فى وسط عيالها
 يازهرة البساتين
 ياعاشقين الورد الورد
 حبى و دارى
 يا طير فوق غصن بان
 يا ورد
 يا عروسة يا نوارة العيلة
 ليالى أشوفك تسعد خيالى
 قاضى الغرام
 عا المجدليه
 حياة الناس سيجارة و كاس
 اسألوا اهل الغرام
 السعد أهو لاح يا حبايب
 العنب
 الفجر شقشق
 الهى أنت جاهي

فيلموجرافيا 
 ارض الابطال (1953) .... غناء
 صاحبة العمارة (1948) .... غناء
 البؤساء (1944) .... غناء
 من الجانى (1944) .... غناء
 ابو حلموس (1947) .... غناء
 رابحة
 تاكسى حنطور
 ياسمين
 أحبك انت
 قصة غرام 1945 .... غناء

جوايز 
 جايزة الجدارة سنة 1979

شوف كمان 
شخصيات مصريه مشهوره

مواليد 1923
وفيات 1983
مغنيات مصريات
ممثلات مصريات
مكفوفين
قاهريين
ناس من الدرب الاحمر